45. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 224 της 24 Απρ./9 Μαΐου 1985 (ΦΕΚ Α΄ 83) Συμμόρφωση της νομοθεσίας προς τις διατάξεις της οδηγίας 75/339/ΕΟΚ, της 20ης Μαΐου 1975, του Συμβουλίου των Ευρωπαϊκών Κοινοτήτων «περί της υποχρεώσεως των Κρατών Μελών να διατηρούν ένα ελάχιστο επίπεδο αποθεμάτων ορυκτών καυσίμων στους θερμοηλεκτρικούς σταθμούς». Έχοντας υπόψη: 1.Τις διατάξεις του άρθρ. 4 του Νόμ. 1338/1983 Εφαρμογή του κοινοτικού δικαίου ΦΕΚ 34/τ.Α/17.3.83) όπως αντικαταστάθηκε από το άρθρ. 6 του Νόμ. 1440/1984 «Συμμετοχή της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 70/τ.Α΄/21.5.84). 2.Τη ΔΚ 20959/8.8.84 Κοινή Απόφαση του Πρωθυπουργού και του Υπουργού Εθνικής Οικονομίας «Ανάθεση αρμοδιοτήτων στους Υφυπουργούς Εθνικής Οικονομίας Π. Ρουμελιώτη και Α. Γεωργιάδη» (ΦΕΚ 545/Β/8.8.84). 3.Την 688/1984 γνωμοδότηση του Συμβουλίου της Επικρατείας, με πρόταση του Υπουργού Ενέργειας και Φυσικών Πόρων και του Υφυπουργού Εθνικής Οικονομίας, αποφασίζουμε: Άρθρ.9.-1.Στους παραβαίνοντες τις διατάξεις του παρόντος Π.Δ/τος δύναται, με απόφαση του Υπουργού Ενέργειας και Φυσικών Πόρων να  επιβληθεί πρόστιμο ποσού μέχρι του 10% της αξίας του υπολειπομένου, από το υποχρεωτικό ελάχιστο όριο, καυσίμου. Το πρόστιμο αυτό εισπράττεται σαν δημόσιο έσοδο. 2.Κατά της αποφάσεως επιβολής προστίμου χωρεί προσφυγή ενώπιον του Υπουργού Ενέργειας και Φυσικών Πόρων εντός μηνός από της κοινοποιήσεως της αποφάσεως επιβολής αυτού. Άρθρ.10.-Το παρόν Π.Δ/γμα αρχίζει να ισχύει από τη δημοσίευσή του στην Εφημερίδα της Κυβερνήσεως. Άρθρ.1.-Σκοπός του δ/τος είναι η συμμόρφωση της Ελληνικής νομοθεσίας προς την οδηγία του Συμβουλίου των Ευρωπαϊκών Κοινοτήτων 75/339/ΕΟΚ της 20 Μαΐου 1975 «περί της υποχρεώσεως των Κρατών μελών να διατηρούν ένα ελάχιστο επίπεδο αποθεμάτων ορυκτών καυσίμων  στους θερμοηλεκτρικούς σταθμούς» (Ειδική Έκδοση στην Ελληνική γλώσσα της Επίσημης Εφημερίδας των Ευρωπαϊκών Κοινοτήτων κατηγορία 10, τόμ. 001 σελ. 92). Άρθρ.2.-1.Οι παραγωγοί ηλεκτρικής ενέργειας υποχρεούνται να διατηρούν συνεχώς στους θερμοηλεκτρικούς σταθμούς τους ένα ελάχιστο επίπεδο αποθεμάτων ορυκτών καυσίμων. Το επίπεδο των αποθεμάτων πρέπει να επιτρέπει, σε κάθε στιγμή, τη συνέχιση της παροχής ηλεκτρικής ενέργειας για χρονικό διάστημα τουλάχιστον 30 ημερών. 2.Το ανωτέρω επίπεδο αποθεμάτων δύναται να μειωθεί κατά μία ποσότητα ίση προς το 25% των αποθεμάτων των προϊόντων πετρελαίου τα οποία έχουν συγκεντρωθεί στους σταθμούς παραγωγής ηλεκτρικής ενέργειας, κατ’ εφαρμογή των κανόνων που προβλέπονται από την οδηγία 68/414/ΕΟΚ (Ειδ. Εκδ. κατηγορία 12, τόμ. 001, σελ. 39), την απόφαση 68/416/ΕΟΚ (Ειδ. Εκδ. κατηγορία 10, τόμ. 001, σελ. 37) και την οδηγία 72/425/ΕΟΚ (Ειδ. Εκδ. κατηγορία 10, τόμ. 001, σελ. 48) και τα οποία ευρίσκονται στην αποκλειστική διάθεση αυτών των σταθμών. Άρθρ.3.-1.Η υποχρέωση διατηρήσεως των αποθεμάτων που προβλέπονται στο άρθρ. 2 ισχύει και για τους σταθμούς παραγωγής ηλεκτρικής ενέργειας, συμπεριλαμβανομένων και των βιομηχανιών, που παράγουν ηλεκτρική ενέργεια για δική τους κατανάλωση. 2.Δεν εμπίπτουν στις διατάξεις του παρόντος Π.Δ/τος και δεν υποχρεούνται να διατηρούν τα αναφερόμενα στο προηγούμενο άρθρο αποθέματα: α)Οι σταθμοί που τροφοδοτούνται από παράγωγα αέρια, βιομηχανικά κατάλοιπα και άλλα καύσιμα προερχόμενα από υπολείμματα. β)Οι βιομηχανίες που παράγουν ηλεκτρική ενέργεια για δική τους κατανάλωση, εφόσον η συνολική ισχύς τους είναι κατώτερη των 100 MW. 3.Με απόφαση του Υπουργού Ενέργειας και Φυσικών Πόρων ένας σταθμός δύναται να εξαιρεθεί, εν όλω ή εν μέρει, από την υποχρέωση διατηρήσεως των αναφερομένων στο άρθρ. 2 του παρόντος αποθεμάτων, όταν η υποχρέωση αυτή δημιουργεί ιδιαιτέρως σοβαρά προβλήματα στο σταθμό. Άρθρ.4.-1.Τα αποθέματα του άρθρ. 2 πρέπει να διατηρούνται στον τόπο εγκαταστάσεως του σταθμού ή σε τόπο που συνδέεται απ’ ευθείας με το σταθμό. Ο τόπος αυτός είναι δυνατόν να ευρίσκεται μακρυά από τον σταθμό με την προϋπόθεση ότι η μεταφορά των αποθεμάτων προς τον σταθμό είναι εξασφαλισμένη σε κάθε στιγμή. 2.Σε περίπτωση σταθμών παραγωγής ηλεκτρικής ενέργειας που τροφοδοτούνται με φυσικό αέριο, λιγνίτη ή τύρφη θεωρείται σαν απόθεμα του σταθμού, το κοίτασμα από το οποίο τροφοδοτείται ο σταθμός, με την προϋπόθεση ότι έχει εξασφαλισθεί η παράδοση ποσοτήτων που επιτρέπουν τη συνέχιση της παραγωγής ηλεκτρικής ενέργειας κατά τη διάρκεια της περιόδου που ορίζεται στο άρθρ. 2, ακόμα και σε περίπτωση δυσχερειών εφοδιασμού των θερμοηλεκτρικών σταθμών σε καύσιμα. (Αντί για τη σελ. 224,315) Σελ. 224,315(α) Τεύχος 1184-Σελ. 105 Δημόσια Επιχείρηση Ηλεκτρισμού 13.Δ.η.45 Το ίδιο ισχύει για τους σταθμούς που χρησιμοποιούν άνθρακα εφόσον ευρίσκονται κοντά στα ανθρακωρυχεία που τους τροφοδοτούν. 3.Οι ποσότητες των καυσίμων που πρέπει να αποθηκεύονται σε κάθε θερμικό σταθμό καθορίζονται από τους παραγωγούς ηλεκτρικής ενέργειας βάσει των δυνατοτήτων των δικτύων μεταφοράς και διασυνδέσεως. Οι παραγωγοί ηλεκτρικής ενέργειας δύνανται να συνενωθούν, προκειμένου να κατανείμουν τα αποθέματα καυσίμων μεταξύ των σταθμών τους, εφόσον μπορούν να εγγυηθούν τη συνέχιση της παροχής ηλεκτρικής ενέργειας κατά την περίοδο η οποία καθορίζεται στο άρθρ. 2. Άρθρ.5.-Οι παραγωγοί ηλεκτρικής ενέργειας υποβάλλουν στο Υπουργείο Ενέργειας και Φυσικών Πόρων κατάσταση των αποθεμάτων που βρίσκονται στους θερμοηλεκτρικούς σταθμούς την 1η Απριλίου, την 1η Ιουλίου και την 1η Οκτωβρίου κάθε έτους και προσδιορίζουν τις ποσότητες οι οποίες επιτρέπουν τη συνέχιση της παροχής ηλεκτρικής ενέργειας κατά τη διάρκεια της περιόδου που ορίζεται στο άρθρ. 2 του παρόντος. Οι καταστάσεις αυτές πρέπει να υποβάλλονται εντός προθεσμίας τριάντα ημερών από τις ανωτέρω ημερομηνίες. Το Υπουργείο Ενέργειας και Φυσικών Πόρων δια εξουσιοδοτημένων Οργάνων που επαληθεύει την ακρίβεια αυτών των καταστάσεων. Σελ. 224,316(α) Τεύχος 1184-Σελ. 106 13.Δ.η.45 Δημόσια Επιχείρηση Ηλεκτρισμού Άρθρ.6.-Σε περίπτωση δυσχερειών εφοδιασμού των θερμοηλεκτρικών σταθμών σε καύσιμα οι παραγωγοί ηλεκτρικής ενέργειας μπορούν, κατόπιν εγκρίσεως του Υπουργού Ενέργειας και Φυσικών Πόρων, να αντλούν από τα ελάχιστα επίπεδα αποθεμάτων που έχουν δημιουργηθεί κατ’ εφαρμογή των κανόνων του άρθρ. 2 του παρόντος. Οι παραγωγοί ηλεκτρικής ενέργειας οφείλουν να ενημερώνουν το Υπουργείο Ενέργειας και Φυσικών Πόρων σχετικά με κάθε ποσότητα που αντλείται από τα αποθέματα αυτά και να αναφέρουν: α)Τις αντλούμενες ποσότητες και την ημερομηνία κατά την οποία η στάθμη των αποθεμάτων κατέρχεται κάτω από το υποχρεωτικό ελάχιστο όριο. β)Τους επιτακτικούς λόγους οι οποίοι δικαιολογούν τη χρήση των ποσοτήτων αυτών. γ)Τα μέτρα που ενδεχόμενα παίρνουν ή πρόκειται να πάρουν για την ανασύσταση των αποθεμάτων αυτών. δ)Την πιθανή διακύμανση της στάθμης των αποθεμάτων κατά την περίοδο κατά την οποία παραμένουν κάτω από το υποχρεωτικό ελάχιστο όριο, εφόσον αυτή μπορεί να εκτιμηθεί. Άρθρ.7.-1.Οι παραγωγοί ηλεκτρικής ενέργειας οφείλουν να αναφέρουν τα υφιστάμενα κατά τη δημοσίευση του παρόντος αποθέματα μέσα σε ένα μήνα από τη δημοσίευσή του. 2.Σε περίπτωση που τα αποθέματα αυτά είναι μικρότερα των οριζομένων στο άρθρ. 2 του παρόντος υποχρεούνται να μεριμνήσουν για την δημιουργία, μέσα σε ένα έτος, των απαιτουμένων ελαχίστων ορίων. Η προθεσμία αυτή δύναται να παραταθεί με αποφάσεις του Υπουργού Ενέργειας και Φυσικών Πόρων αν δεν υπάρχουν κατάλληλοι αποθηκευτικοί χώροι και για χρονικό διάστημα επαρκές για την κατασκευή ή διαμόρφωση των ανωτέρω αποθηκευτικών χώρων. Η παράταση της προθεσμίας δεν μπορεί να υπερβαίνει τα τρία χρόνια συνολικά. Άρθρ.8.-Οι πληροφορίες που παρέχονται από τους παραγωγούς ηλεκτρικής ενέργειας είναι εμπιστευτικού χαρακτήρα. Η διάταξη αυτή δεν εμποδίζει τη δημοσίευση γενικών ή συνοπτικών στοιχείων, τα οποία δεν περιλαμβάνουν ατομικές πληροφορίες για τις επιχειρήσεις. 